Държавен вестник, бр. 71, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  71
и въпроса относно неговото заместване при 
вземане на решения от управителния съвет в 
случай на конфликт на интереси по ал. 9, т. 1.
Чл. 49. Гаранционният фонд сключва 
за сметка на бюджета си застраховката по 
чл. 663а, ал. 1 от Търговския закон при ус­
ловията на чл. 22, ал. 4 от Наредба № 3 от 
27.06.2005 г. за реда за подбор, квалифика­
ция и контрол върху синдиците (ДВ, бр. 64 
от 2005 г.), като минималният размер на 
застрахователната сума е не по-малко от 
100 000 лв. за едно събитие и 250 000 лв. в 
агрегат за всички застрахователни събития за 
срока на застраховката. Прилага се чл. 469, 
ал. 5 от Кодекса за застраховането. 
Чл. 50. (1) Гаранционният фонд разкрива 
по една сметка по чл. 615, ал. 5 от Кодекса 
за застраховането за целите на всяко отделно 
производство по несъстоятелност. Когато 
вземанията на застрахователя са в различ­
ни валути и това е в интерес на масата на 
несъстоятелността, може да се разкрие по 
една сметка за различните валути.
(2) Средствата в сметките по ал. 1 се 
отчитат разделно от имуществото на Гаран­
ционния фонд и не са част от него. 
(3) Когато това е в интерес на масата на 
несъстоятелността и с разрешение на съда 
по чл. 658, ал. 1, т. 9 от Търговския закон, 
Гаранционният фонд закрива сметките на 
застрахователя и прехвърля сумите по тях 
в сметките по ал. 1.
(4) Разпореждането със средства от смет­
ката става по съвместно нареждане на из­
пълнителния директор по чл. 553, ал. 2 от 
Кодекса за застраховането и на поне двама 
членове на екипа по чл. 48, ал. 1.
Чл. 51. (1) Гаранционният фонд поддържа 
на страницата си в интернет електронна вер­
сия на книгата по чл. 634в, ал. 1 от Търговския 
закон на български език и на английски език, 
като я актуализира своевременно, най-малко 
веднъж седмично, а по отношение на своите 
действия – не по-късно от края на работния 
ден на вписването им в книгата, която е на 
разположение в канцеларията на съда. 
(2) Гаранционният фонд поддържа елек­
тронна версия на дневника по чл. 659, ал. 1 
от Търговския закон на български и на ан­
глийски език и при поискване от страна на 
кредитор предоставя условия за електронен 
достъп от разстояние до него при спазване 
на мерки за информационна сигурност. Пре­
доставеният електронен достъп не ограни­
чава правото на кредитора да иска отчет по 
конкретно поставени въпроси. Гаранцион­
ният фонд създава условия за предоставяне 
на отчет по електронен път при спазване на 
мерки за информационна сигурност. 
(3) Гаранционният фонд публикува на 
страницата си в интернет всякаква до­
пълнителна информация при спазване на 
правилата за професионална тайна, както 
и всички обявления, които е задължен да 
прави съгласно изискванията и в сроковете 
по Търговския закон. 
Чл. 52. (1) Гаранционният фонд публи­
кува на страницата си в интернет списък 
на вземанията, които възникват по чл. 614, 
ал. 2 от Кодекса за застраховането. В съоб­
щението до известните кредитори в други 
държави членки по чл. 627 от Кодекса за 
застраховането Гаранционният фонд посочва 
размера, в който признава вземанията им, 
възникващи по чл. 614, ал. 2 от Кодекса за 
застраховането. 
(2) В процеса по предявяване на взема­
нията в производството по несъстоятелност 
изпълнителният директор по чл. 553, ал. 2 
от Кодекса за застраховането събира дока­
зателства за установяване на вземанията на 
лицата по чл. 566 от Кодекса за застрахова­
нето. При изготвяне на списъка на приетите 
вземания лихвата за забава на застрахователя 
по чл. 565, ал. 3 от Кодекса за застраховането 
се записва отделно.
Раздел ІІ
Дейност на Гаранционния фонд като ликви­
датор на застраховател
Чл. 53. В производството по ликвидация 
чл. 48 се прилага съответно. 
Чл. 54. Гаранционният фонд публикува 
на страницата си в интернет всяка информа­
ция, която е от полза за лицата, които имат 
вземания към застрахователя в ликвидация, 
при спазване на правилата за професионална 
тайна, включително всички обявления, които 
е задължен да прави съгласно изискванията 
и в сроковете по Търговския закон. 
ДОПЪЛНИТЕЛНА РАЗПОРЕДБА
§ 1. (1) Гаранционният фонд представя 
на Комисията предложенията и друга ин­
формация по този правилник в обработваем 
електронен формат, който позволява четене 
на електронно устройство и поддържа въз­
можност за електронно търсене на думи и 
цифри.
(2) При представяне на променен или ак­
туализиран документ същият се придружава 
с документ, отразяващ направените промени. 
ЗАКЛЮЧИТЕЛНИ РАЗПОРЕДБИ
§ 2. Правилникът за устройството и дей­
ността на Гаранционния фонд (обн., ДВ, 
бр. 74 от 2006 г.; изм. и доп., бр. 40 от 2007 г. 
и бр. 6 от 2009 г.) се отменя.
§ 3. Този правилник се издава на основа­
ние чл. 531 от Кодекса за застраховането и 
е приет с Решение № 229-П от 12.08.2021 г. 
на Комисията за финансов надзор. 
За председател:
Владимир Савов